Infoboks Slovakiet - Irland UEFA Nations League B Playoff (08/10) YouBet 2,25 3,20 3,25

Irland har ti spillere i karantænefare inden kampen mod Danmark på lørdag, og stopperen Ciaran Clark håber at undgå dumme gule kort.

Både Irland og Danmark har en lang stribe spillere i karantænefare inden holdenes første playoff-møde i København lørdag aften.

Hele ti irske spillere ryger således i karantæne til returkampen, hvis de indkasserer et gult kort. Stopperen Ciaran Clark er én af dem.

- Vi kan ikke gå ud på banen og være bekymrede for det. Vi skal forsøge at undgå dumme gule kort, men det må man have i baghovedet og så ellers spille sit normale spil.

- Vi må se, hvad der sker i den første kamp. Der er stor konkurrence i truppen, så hvis nogen ryger i karantæne, er andre klar til at tage over i den anden kamp, siger Clark til The 42.

De ti irske spillere i karantænefare er keeper Darren Randolph, forsvarsspillerne Cyrus Christie, Shane Duffy, Ciaran Clark, Stephen Ward, midtbanespillerne Harry Arter, Glenn Whelan, Aiden McGeady, James McClean samt angriberen Daryl Murphy.

Hos Danmark drejer det sig om Kasper Schmeichel, Peter Ankersen, Simon Kjær, Thomas Delaney, Christian Eriksen, Nicolai Jørgensen, Andreas Cornelius, Yussuf Poulsen og Viktor Fischer.

